OpenLLM-France/wikimedia huggingface dataset:
# Loseyita

La loseyita és un mineral de la classe dels carbonats. Rep el seu nom en honor del miner i col·leccionista de minerals estatunidenc Samuel R. Losey (1830-1904).

## Característiques

La loseyita és un carbonat de fórmula química Mn2+ 4Zn₃(CO₃)₂(OH)$_{10}$. Cristal·litza en el sistema monoclínic. Els cristalls tenen forma de llistó, allargats al llarg de [010], de fins a 0.5 mm; agrupats en feixos irradiants i en aregats subparal·lels. La seva duresa a l'escala de Mohs és 3.
Segons la classificació de Nickel-Strunz, la loseyita pertany a «05.BA: Carbonats amb anions addicionals, sense H₂O, amb Cu, Co, Ni, Zn, Mg, Mn» juntament amb els següents minerals: atzurita, georgeïta, glaucosferita, kolwezita, malaquita, mcguinnessita, nul·laginita, pokrovskita, rosasita, zincrosasita, txukanovita, auricalcita, hidrozincita, holdawayita, defernita i sclarita.

## Formació i jaciments

La loseyita és un mineral molt rar que apareix en petits filó en menes massives de mineral en un dipòsit metamorfosat estratiforme de minerals de zinc. Va ser descoberta a la mina Franklin, al comtat de Sussex (Nova Jersey, Estats Units). No se sap amb certesa si els espècimens que s'han trobat als següents indrets d'Àustria són loseyita: Vomper Loch i la vall Lafatsch (Tirol); la mina Max, a Kreuth (Caríntia).
Sol trobar-se associada amb els següents minerals: pirocroïta, sussexita, clorofenicita i calcita.

## Referències

* 1 2 3 «Loseyite» (en anglès). Mindat. [Consulta: 13 maig 2017].
* 1 2 3 «Loseyite» (en anglès). Handbook of Mineralogy. Arxivat de l'original el 3 de març 2016. [Consulta: 13 maig 2017].
# Ducat longobard de Reggio

El ducat de Reggio va ser un dels ducats establerts pels longobards a Itàlia. Existeix poca informació sobre els seus assumptes interns, i és incerta fins i tot la data de la creació del ducat, que possiblement remunta a l'època posterior a les primeres fases de la penetració longobarda i al període del Govern dels Ducs, als anys setanta i principis dels vuitanta del segle vi, després de la conquesta definitiva de la ciutat pels longobards, encapçalada pel rei Agilulf el 593.

## Referències

* Pau el Diaca, Historia Langobardorum (Storia dei Longobardi, Lorenzo Barra / Mondadori, Milà 1992).
# Giorgio Canuto

Giorgio Canuto (Torí, 3 de juny de 1897 – 29 d'octubre de 1960) va ser un acadèmic de medicina legal i també esperantista italià.
Diplomat en medicina i jurisprudència, va ser el trentè rector de la Universitat de Parma (1950-1956). Va publicar articles científics a revistes internacionals, com Internacia Medicina Revuo i Scienca Revuo.
Canuto es va interessar per la llengua auxiliar internacional esperanto a partir del 1925. Va començar aviat a ensenyar la llengua, i va esdevenir president del grup esperantista de Torí. En el 1929-30 va realitzar un curs d'esperanto per ràdio, a Torí. Va ser president de la Federació Esperantista Italiana (1950-1960) i de l'Associació Universal d'Esperanto (1956 - 1960). En el seu honor es va crear la Fundació Canuto, que facilita l'adhesió a l'associació mundial esperantista a les persones que venen de països econòmicaments desfavorits. També en el seu honor la Universitat de Parma atorga anualment el premi Giorgio Canuto a la millor tesi de llicenciatura d'interlingüística i esperantologia.

## Referències

* 1 2 3 4 «24 ottobre: IV Premio di laurea “Giorgio Canuto» (en italià). Universitat de Parma, 18-10-2013. [Consulta: 8 març 2016].

## Enllaços externs

* Esperanta Asocio "Giorgio Canuto" Parma Arxivat 2016-03-11 a Wayback Machine.

## Vegeu també

* Ivo Lapenna
# Opòssum pigmeu del Chaco

L'opòssum pigmeu del Chaco (Chacodelphys formosa) és una espècie recentment descrita d'opòssum, un grup de marsupials de les Amèriques. És l'única espècie del gènere Chacodelphys i viu al Gran Chaco de l'extrem nord de l'Argentina. El primer exemplar fou descobert el 1920 a la província de Formosa.

## Referències

Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Norihisa Satake

Norihisa Satake (佐竹 敬久, Satake Norihisa) és un polític japonés i actual governador de la prefectura d'Akita des del 20 d'abril de 2009. Anteriorment, Satake va ser alcalde de la ciutat d'Akita des del 2001 fins al 2009. És descendent del clan Satake. Actualment, a data de 2020, Satake es troba a la seua tercera legislatura com a governador.
Norihisa Satake va nàixer el 15 de novembre de 1947 a la vila de Kakunodate, actual ciutat de Senboku, a la prefectura d'Akita. Va graduar-se a la Universitat de Tōhoku amb una diplomatura d'enginyeria de precisió. Un any després, el 1972 va començar treballant al govern prefectural d'Akita, exercint diversos càrrecs fins al 1997, any on ajudaria a resteblir el Consell d'Investigació Econòmica Regional. El 2001 va guanyar per primera vegada les eleccions per a esdevindre alcalde de la ciutat d'Akita, càrrec que conservaria durant dues legislatures, fins 2009. L'any 2009 esdevé governador d'Akita recolzat per la secció local del Partit Liberal Democràtic i pel Partit Socialdemòcrata.

## Vegeu també

* Llista de governadors prefecturals del Japó

## Referències

* ↑ https://kunitori-jp.net/governor-akita/
* ↑ https://www.pref.akita.lg.jp/pages/archive/1233
* ↑ https://www.japantimes.co.jp/news/2017/04/09/national/politics-diplomacy/incumbent-satake-looks-set-re-elected-akita-prefecture-governor/#.XyLmAygza1s
# Al-Hàkim II

Abu-l-Abbàs Àhmad al-Hàkim bi-amr Al·lah —àrab: أبو العباس أحمد الحاكم بأمر الله, Abū l-ʿAbbās Aḥmad al-Ḥākim bi-amr Allāh—, més conegut pel seu làqab com a al-Hàkim II (?-1352), fou califa abbàssida del Caire (1342-1352), sota la tutela dels mamelucs d'Egipte.

## Bibliografia

* «Biography of Al-Hakim II» (en àrab). Islampedia.com. Arxivat de l'original el 2008-06-11. [Consulta: 28 abril 2022].
* Garcin, Jean-Claude «Histoire, opposition, politique et piétisme traditionaliste dans le Ḥusn al Muḥādarat de Suyûti» ( PDF, 14.62 MB) (en francès). Annales Islamologiques. Institut Français d'Archéologie Orientale, vol. 7, 1967, pàg. 33–90. Arxivat 2011-07-24 a Wayback Machine.
* Holt, P. M. «Some Observations on the 'Abbāsid Caliphate of Cairo» (en anglès). Bulletin of the School of Oriental and African Studies. University of London, vol. 47, 3, 1984, pàg. 501–507. DOI: 10.1017/s0041977x00113710. JSTOR: 618882.
# Talarrubias

Talarrubias és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Loscouët-sur-Meu

Loscouët-sur-Meu (en bretó Loskoed-ar-Mozon) és un municipi francès, situat a la regió de Bretanya, al departament de Costes del Nord. L'any 1999 tenia 603 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 586 | 700 | 563 | 622 | 631 | 603 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Henri Coche | |
| 2008- | Christian Ollivier | |
# Giorgio Bassi

Giorgio Bassi va ser un pilot de curses automobilístiques italià que va arribar a disputar curses de Fórmula 1.
Va néixer el 20 de gener del 1934 a Milà, Llombardia, Itàlia.

## A la F1

Giorgio Bassi va debutar a la vuitena cursa de la temporada 1965 (la setzena temporada de la història) del campionat del món de la Fórmula 1, disputant el 12 de setembre del 1965 al circuit de Monza el GP d'Itàlia.
Va participar en una única prova puntuable pel campionat de la F1, no aconseguint finalitzar la cursa per problemes mecànics i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1965 | Scuderia Centro Sud | BRM | BRM | SUD | MON | BEL | FRA | GBR | HOL | ALE | ITA Ret | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Osthoffen

Osthoffen (en alsacià Oschthoffe) és un municipi francès, situat a la regió del Gran Est, al departament del Baix Rin. L'any 2004 tenia 815 habitants.
Forma part del cantó de Lingolsheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 403 | 409 | 408 | 514 | 573 | 683 |

## Administració

Llista d'alcaldes :
| Període | Identitat | Partit |
| 2001- | Antoine Schall | |
# Norihiro Nishi

Norihiro Nishi (Takatsuki, 9 de maig de 1980) és un futbolista japonès que disputà cinc partits amb la selecció japonesa.

## Enllaços externs

* National Football Teams Arxivat 2012-10-16 a Wayback Machine.
* Japan National Football Team Database
# Cribratge virtual

El cribratge virtual és un procés científic utilitzat en el descobriment de fàrmacs per buscar en biblioteques de molècules menudes per tal d'identificar aquelles estructures que tenen més probabilitats d'unir-se a una diana terapèutica, típicament un receptor protètic o enzim.
El cribratge virtual s'ha definit com l'"avaluació automàtica de grans biblioteques de compostos" mitjançant l'ús de programes informàtics. Com la precisió del mètode s'ha incrementat, el cribratge virtual s'ha convertit en una part integral del procés de descobriment de fàrmacs.
En qualsevol cas, un aspecte crític del cribratge virtual és la funció de puntuació (scoring function).

## Mètodes

Existeixen un gran nombre de mètodes per dur a terme un procés de cribratge virtual. Principalment, els mètodes es divideixen en basats en lligand i basats en receptor.

### Basats en lligand

La filosofia d'aquests mètodes consisteix a trobar molècules menudes que puguen mimetitzar altres molècules amb una activitat biològica desitjada. Aquests tipus de mètodes se solen utilitzar quan l'estructura tridimensional del receptor no és coneguda. Dins dels mètodes basats en lligand, s'hi poden distingir entre els mètodes bidimensionals i els tridimensionals.
Els mètodes bidimensionals són més ràpids però menys precisos. Per això se solen utilitzar per fer el primer filtre i passar de diversos milions de molècules a uns quants milers. Dos mètodes de cribratge virtual basats en lligand bidimensionals són el MolPrint2D i el LINGO, que és un mètode desenvolupat per investigadors catalans de l'Institut de Recerca Biomèdica.
D'altra banda, els mètodes tridimensionals són més precisos, però, alhora, més costosos des del punt de vista computacional. Els mètodes tridimensionals, a diferència dels bidimensionals, tenen en compte les propietats moleculars a l'espai, com per exemple, la estereometría. Una de les metodologies més utilitzades dins d'aquest tipus és la cerca farmacofòrica.

### Basats en receptor

Aquests tipus de mètodes ses solen utilitzar quan l'estructura del receptor és coneguda o es pot modelar. Un dels mètodes més utilitzats en aquesta categoria és l'acoblament molecular o doking.

## Mètriques

Existeixen múltiples eines estadístiques que permeteixen mesurar la bondat d'un determinat mètode de cribratge virtual en relació a la resta. Normalment, com a banc de proves per fer aquestes mesures s'utilitza la base de dades estandarditzada DUD (A Directory of Useful Decoys). Entre altres mètriques estadístiques, s'usen: el factor d'enriquiment, la ROC, la bedROC, l'AUC, etc.

## El cribratge virtual a Catalunya

Existeixen diverses empreses i institucions a Catalunya dedicades al cribratge virtual. Entre altres empreses hi ha Intelligent Pharma, Pharmacelera i Lead Molecular Design. Quant a institucions de recerca pública hi ha investigadors a pràcticament totes les universitats catalanes que s'hi dediquen, com Modesto Orozco, Miquel Pons i Vallès (co-inventor del mètode LINGO), Juan Fernández-Recio, Xavier Barril o Javier Luque.
Entre altres tecnologies de cribratge virtual catalanes hi destaquen:
* pyDockRST
* Pegasus
* Hercules
* PharmScreen
# Euskobarómetro

Euskobarómetro és una sèrie de enquestes sociològiques sobre el País Basc realitzades cada sis mesos per un grup d'investigadors de la Universitat del País Basc. La seva base de dades inclou estudis sociològics des de la transició democràtica, i són per la seva extensió un referent a l'hora d'analitzar la societat basca. A causa de les característiques polítiques d'Euskadi, una part important dels sondejos es dedica a avaluar les opinions dels bascos sobre l'independentisme i el terrorisme, així com l'autogovern o la identitat nacional (basca, espanyola...).

## Enllaços externs

* Pàgina oficial
# Saul Ramirez Freire

Saül Ramírez Freire (Madrid, 7 juny de 1976) és un polític espanyol. Va ser diputat de Ciutadans al Congrés dels Diputats durant la XI (2016-2016) i XII legislatura (2016-).
Nascut a Madrid, Freire es va establir a Gran Canària a la dècada del 2010 per treballar a la indústria farmacèutica. Posseeix formació en relacions públiques i és especialista en informàtica. Abans de ingresses en el sector farmacèutic, la seva carrera professional es va desenvolupar en el sector bancari i, posteriorment, a la creació de negocis de joc 'en línia', així com amb col·laboracions amb multinacionals del sector informàtic.
Ramírez es va afiliar a Ciutadans en 2014 i en juliol de 2015 decideix donar el pas i presentar-se a les primàries per encapçalar la llista de la formació taronja al Congrés dels Diputats per Las Palmas de Gran Canària. Després de guanyar les primàries, Ramírez és proclamat candidat.
Després de les eleccions generals del 20 de desembre de 2015, Ramírez va ser elegit diputat al Congrés dels Diputats. Durant la brevíssima legislatura, Ramírez va ser el portaveu del partit de Albert Rivera en les comissions d'Hisenda i Administracions Públiques i d'Ocupació i Seguretat Social.

## Referències

* ↑ «Entrevista a Saül Ramírez publicada a Canarias 7 el 13 de novembre de 2015». Arxivat de l'original el 2016-08-06. [Consulta: 22 maig 2018].
* ↑ Notícia sobre la proclamació de Saül Ramírez com a candidat publicada el ElDiario.es el 19 de juliol de 2015
* ↑ Fitxa de Saül Ramírez a la pàgina web del Congrés dels Diputats
# Habitacions prehistòriques de ses Males Cases

Les habitacions prehistòriques de Ses Males Cases és un jaciment arqueològic prehistòric situat al lloc anomenat Pleta de sa Caseta, a la possessió de Ses Males Cases, al municipi de Llucmajor, Mallorca.
A la Pleta de sa Caseta hi ha dos clapers, un d'ells a la banda sud presenta pedres "in situ" i que insinuen una planta de tendència circular, mentre que a la banda oest és possible identificar una cantonada i una filada. L'altre claper només presenta una sola pedra "in situ". S'ha documentat ceràmica en superfície, però és molt escassa.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 59. ISBN 84-500-5970-4.
* ↑ de Luna, J; i col «Jaciments arqueològics Tom VI» (pdf). Catàleg de béns immobles [Llucmajor], 2000, pàg. 9 [Consulta: 13 novembre 2012].
# Stephanie Gil

Stephanie Gil (Madrid, novembre del 2005) és una actriu espanyola de televisió, cinema i teatre. Quan tan sols tenia 14 anys, l'agost de 2020, es va estrenar, amb ella com a protagonista, la pel·lícula internacional Fátima dirigida per Marco Pontecorvo.
És coneguda per la seva interpretació de Laura en el llargmetratge El mejor verano de mi vida, dirigit per Dani de la Orden, El 13 de setembre de 2019 es va estrenar Sordo, dirigida per Alfonso Cortés-Cavanillas, en què va interpretar Carmen. A més, va participar en projectes internacionals com Terminator: Dark Fate i a la sèrie de la BBC, The Salisbury Poisonings.

## Filmografia

Cinema i televisió :
| Any | Títol | Personatge |
| 2016-2018 | Centro médico | Marta / Julia Abad |
| 2017 | El ministerio del tiempo | Amelia niña |
| 2017 | Still Star-Crossed | Urchin |
| 2018 | El mejor verano de mi vida | Laura |
| 2019 | Sordo | Carmen |
| 2019 | Terminator: Dark Fate | Grace (joven) |
| 2020 | Fátima | Lucia |

## Referències

* ↑ «Stephanie GIl» (en anglès). [Consulta: 15 octubre 2023].
* ↑ «Stephanie Gil, la joven actriz española de Fátima» (en castellà). neo2. [Consulta: 27 gener 2021].

## Enllaços externs

* Lloc web oficial
# Dondukóvskaia

Dondukóvskaia (en rus Дондуковская) és una stanitsa de la República d'Adiguèsia, a Rússia. Es troba a la vora del riu Fars, un afluent del Labà, a 25 km a l'est de Guiaguínskaia i a 35 km al nord de Maikop. Pertanyen a aquest municipi el poble de Smoltxev-Malinovski i els khútors de Volno-Vessioli i Netxàievski.
Fou fundada el 1889. El nom prové del cognom del general Aleksandr Dondukov-Korsàkov, que encapçalà les tropes durant la Guerra del Caucas, quan va néixer l'stanitsa. Fins al 1920 va pertànyer a l'otdel de Maikop, a la província del Kuban.
# Greenville (Maine)

Greenville és una població dels Estats Units a l'estat de Maine (EUA). Segons el cens del 2000 tenia 1.623 habitants.

## Demografia

Segons el cens del 2000, Greenville tenia 1.623 habitants, 731 habitatges, i 437 famílies. La densitat de població era de 14,7 habitants/km².
Dels 731 habitatges en un 29,5% hi vivien nens de menys de 18 anys, en un 48,6% hi vivien parelles casades, en un 8,1% dones solteres, i en un 40,1% no eren unitats familiars. En el 34,9% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,82.
Per edats la població es repartia de la següent manera: un 24% tenia menys de 18 anys, un 4% entre 18 i 24, un 25,1% entre 25 i 44, un 26,7% de 45 a 60 i un 20,1% 65 anys o més.
L'edat mediana era de 43 anys. Per cada 100 dones de 18 o més anys hi havia 89,4 homes.
La renda mediana per habitatge era de 30.365 $ i la renda mediana per família de 36.694 $. Els homes tenien una renda mediana de 27.955 $ mentre que les dones 19.712 $. La renda per capita de la població era de 16.638 $. Entorn del 8,9% de les famílies i el 12,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenville». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Greenville». American Fact Finder. Oficina del Cens dels Estats Units, 12-01-2010.
# Gudiri

Gudiri - Гудыри (rus) - és un poble del krai de Perm, a Rússia, que en el cens del 2010 tenia 138 habitants. Forma part de l'assentament rural de Boroduli. Es troba a uns 6 km al sud-oest del centre administratiu de l'assentament rural, el poble de Boroduli.

## Referències

* ↑ ВПН-2010. Численность и размещение населения Пермского края Arxivat 2017-02-05 a Wayback Machine. (en rus).
# Creswell (Carolina del Nord)

Creswell és una població dels Estats Units a l'estat de Carolina del Nord. Segons el cens del 2008 tenia 259 habitants.

## Demografia

Segons el cens del 2000, Creswell tenia 278 habitants, 118 habitatges i 86 famílies. La densitat de població era de 255,6 habitants per km².
Dels 118 habitatges en un 28% hi vivien nens de menys de 18 anys, en un 40,7% hi vivien parelles casades, en un 27,1% dones solteres, i en un 27,1% no eren unitats familiars. En el 24,6% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,3% tenia menys de 18 anys, un 10,4% entre 18 i 24, un 19,1% entre 25 i 44, un 24,1% de 45 a 60 i un 24,1% 65 anys o més.
L'edat mediana era de 43 anys. Per cada 100 dones de 18 o més anys hi havia 77 homes.
La renda mediana per habitatge era de 20.833 $ i la renda mediana per família de 23.750 $. Els homes tenien una renda mediana de 25.000 $ mentre que les dones 16.500 $. La renda per capita de la població era d'11.769 $. Entorn del 18,3% de les famílies i el 26,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creswell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Creswell». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sundown (Missouri)

Sundown és una població dels Estats Units a l'estat de Missouri. Segons el cens del 2000 tenia 38 habitants.

## Demografia

Segons el cens del 2000, Sundown tenia 38 habitants, 17 habitatges, i 14 famílies. La densitat de població era de 13,7 habitants per km².
Dels 17 habitatges en un 23,5% hi vivien nens de menys de 18 anys, en un 76,5% hi vivien parelles casades, en un 5,9% dones solteres, i en un 17,6% no eren unitats familiars. En el 17,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,43.
Per edats la població es repartia de la següent manera: un 15,8% tenia menys de 18 anys, un 5,3% entre 18 i 24, un 10,5% entre 25 i 44, un 34,2% de 45 a 60 i un 34,2% 65 anys o més.
L'edat mediana era de 60 anys. Per cada 100 dones de 18 o més anys hi havia 100 homes.
La renda mediana per habitatge era de 24.500 $ i la renda mediana per família de 27.500 $. Els homes tenien una renda mediana de 16.250 $ mentre que les dones 36.250 $. La renda per capita de la població era de 15.360 $. Cap de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sundown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sundown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Sebt Saiss

Sebt Saiss (en àrab سبت سايس, Sabt Sāys; en amazic ⵙⴱⵜ ⵙⴰⵢⵙ) és una comuna rural de la província d'El Jadida, a la regió de Casablanca-Settat, al Marroc. Segons el cens de 2014 tenia una població total de 10.488 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Dondi-Yurt

Dondi-Yurt és un museu privat, obert el 2008 a Urus Martan, a Txetxènia.
Fou fundat per l'atleta lluitador Adam Satuyev sense suport oficial, per conservar les peces al seu abast de la història i la cultura txetxenes. El nom deriva del mal nom de l'atleta, "Donda" i està situat a la part oest de la citat en un petit lloc d'entre 2.000 i 3.000 metres quadrats.
Entre les peces més importants les que fan referència a tendes i edificacions pròpiament del país, i una cambra d'objectes metàl·lics alguns d'ells de certa antiguitat i complexitat; com a curiositat les troballes d'ostres marines fetes a Txetxènia que donarien suport a la teoria de què la mar Negra i la mar Càspia van estar unides formant un sol mar que cobria el Caucas.
El museu té entrada lliure i gratuïta per tots els visitants i ha rebut el suport econòmic de Ramzan Kadírov.

## Referències

* ↑ «Museums coming to life in rebuilt Chechnya» (en anglès). Reuters. Arxivat de l'original el 15 de juliol 2012. [Consulta: 11 juny 2011].

## Enllaços externs

* (anglès) The Dondi-Yurt private museum Arxivat 2010-11-11 a Wayback Machine.